**AIŠKINAMASIS RAŠTAS**

**PRIE TARYBOS SPRENDIMO PROJEKTO**

**„ dėl PAVEDIMO RENGTI tarybos SPRENDIMO PROJEKTĄ“**

**1. Sprendimo projekto esmė, tikslai ir uždaviniai.**

Vadovaujantis LR Vietos savivaldos įstatymo 35 str. 6 d., Klaipėdos miesto savivaldybės Tarybos 2017 m. liepos 27 d. sprendimo Nr. T2-179 „Dėl Klaipėdos miesto savivaldybės seniūnaičių sueigos nuostatų patvirtinimo“ 25 punktu ir atsižvelgiant į Klaipėdos miesto seniūnaičių sueigos 2017 m. rugpjūčio 29 d. protokolo Nr. 2 antrą punktą, siūloma Savivaldybės tarybai vertinti seniūnaičių sueigos priimtą nutarimą ir priimti sprendimą pavesti Savivaldybės administracijai rengti Savivaldybės tarybos sprendimo projektą, kuriuo būtų keičiamas Savivaldybės tarybos sprendimas, kuriuo yra nustatytas 15,00 Eur per mėnesį išmokos dydis seniūnaičiui su jo, kaip seniūnaičio, veikla susijusiomis išlaidomis apmokėti. Vadovaujantis 2017 m. kovo 13 d. Klaipėdos miesto mero potvarkiu Nr. M-20 „Dėl seniūnaitijų sudarymo“, Klaipėdos mieste yra sudarytos 55 seniūnaitijos, todėl pagal seniūnaičių sueigos priimtą nutarimą skirti 200,00 Eur per mėnesį išmoką seniūnaičiui, reikėtų biudžete numatyti 132000 Eur biudžeto lėšų. Biudžeto lėšų poreikis per metus padidėtų 122100 Eur.

**2. Projekto rengimo priežastys ir kuo remiantis parengtas sprendimo projektas.**

Vadovaujantis LR Vietos savivaldos įstatymo 35 d. 6 d., Klaipėdos miesto savivaldybės Tarybos 2017 m. liepos 27 d. sprendimo Nr. T2-179 „Dėl Klaipėdos miesto savivaldybės seniūnaičių sueigos nuostatų patvirtinimo“ 25 punktu, seniūnaičių sueigos priimti sprendimai yra rekomendaciniai. Klaipėdos miesto seniūnaičių sueigos 2017 m. rugpjūčio 29 d. nutarimas, kuriuo siūloma Klaipėdos miesto tarybai patvirtinti 200 Eurų per mėnesį išmokos dydį seniūnaičiui su jo, kaip seniūnaičio, veikla susijusiomis išlaidomis apmokėti, yra savivaldybės tarybos kompetencijos klausimas ir teikiamas artimiausiam savivaldybės tarybos posėdžiui Savivaldybės tarybos reglamente nustatytais terminais. Savivaldybės taryba, svarstydama jos kompetencijai tenkančius seniūnaičių sueigos nutarimus, priima sprendimą, dėl kurių Sueigos sprendimų pavesti Savivaldybės administracijai rengti atskirus Savivaldybės tarybos sprendimų projektus. Savivaldybės taryba, svarstydama Klaipėdos miesto seniūnaičių sueigos 2017 m. rugpjūčio 29 d. sueigos nutarimą, priims sprendimą ar Savivaldybės tarybos reglamento tvarka pavesti Savivaldybės administracijai analizuoti su seniūnaičio veikla susijusių išlaidų apmokėjimui skiriamu išmokų teisines galimybes, ankstesnės kadencijos seniūnaičių ataskaitas ir rengti Savivaldybės tarybos sprendimo projektą pakeisti Klaipėdos miesto savivaldybės tarybos 2015 m. balandžio 14 d. sprendimą Nr. T2-67 „Dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo“.

**3. Kokių rezultatų laukiama.**

Priėmus šį savivaldybės tarybos sprendimą ir Savivaldybės administracijai išnagrinėjus seniūnaičių veiklai išlaidų dydžio pagrįstumą, būtų rengiamas Savivaldybės tarybos sprendimo projektas dėl Klaipėdos m. savivaldybės tarybos 2015 m. balandžio 14 d. sprendimo Nr. T2-67 „Dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo“ pakeitimo projektas.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Lėšų poreikis sprendimo įgyvendinimui.**

Savivaldybės tarybai nusprendus pavesti Savivaldybės administracijai rengti Savivaldybės tarybos sprendimo projektą dėl Klaipėdos m. savivaldybės tarybos 2015 m. balandžio 14 d. sprendimo Nr. T2-67 „Dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo“ pakeitimo, lėšų poreikio nėra.

**7. Galimos teigiamos ar neigiamos sprendimo priėmimo pasekmės.**

Būtų atsižvelgta į seniūnaičių sueigos rekomendaciją, nustatytas ekonomiškai – socialiai pagrįstas lėšų poreikis išlaidoms, susijusioms su seniūnaičio veikla apmokėti. Neigiamų sprendimo priėmimo pasekmių nenumatoma.

Socialinių reikalų departamento vyr. specialistė Renata Razgienė